9/3 opdager vi, at alle vores ekstrakanaler ikke fungerer.

11/3 kontakter jeg support.  Jeg har sort skærm på flere af mine ekstrakanaler og nogle har voldsomme pixelfejl. 
Kunderservice siger min boks skal opdateres, det gør han mens jeg er i røret, og efter en time skal det virke.

Det virker ikke så jeg ringer tilbage. Denne gang siger medarbejderen at mit kort er stået af så hun sender et nyt.

Jeg får yousee boks, den bliver aktiveret fredag 17/3 men jeg har stadig sort skærm og pixelfejl.

17/3 kontakter jeg derfor igen support – jeg bliver omstillet til udvidet support, men bliver smidt ud af systemet da klokken passerer 20.

18/3 kontakter jeg derfor igen support. Igen gennemgår vi en masse øvelser med boksen men jeg har stadig sort skærm og pixelfejl. Jeg skal derfor omstilles til udvidet support igen og får faktisk her besked om at jeg ikke skal betale for support, da jeg har sort skærm!
Udvidet support kan heller ikke fjerne fejlene så de bestiller telefonisk teknikker til mig til mandag.

 Desværre går der fejl i bestillingen. Aftalen var kl. 14-16 men der kommer mail med 8-10 så jeg må igen ringe til kundeservice og denne gang få rettet tidspunktet.

20/3 ringer teknikeren som aftalt. Min boks er tændt som den skulle være og han fortæller, at han kan se, at det ikke er inde hos mig, der er problemer men det er signalfejl, opstået da i skiftede fra det gamle system med FM radioen over til nyt, og nu kan teknikken ikke følge med. Han er derfor nødt til at bestille en udkørende teknikker, der skal ud i jeres boks og skifte noget. Jeg skal kun være hjemme ifald teknikeren får behov for at skulle måle noget, men ellers skal han ikke ind til mig. Jeg spørger så, om der ikke er andre med samme problem: ”jo da, du er nummer 30-35 i dag med samme problem” siger teknikeren, men vi løser det i morgen. På INTET tidspunkt, hverken mundtligt eller skriftligt bliver jeg oplyst om at der er betaling på denne udbedring.

21/3 ringer en ny tekniker, nu vil han ind i mit hus. Det forstår jeg jo ikke, da jeg netop flere gange har fået at vide, at problemerne er udenfor huset. Men han kommer og får da også lavet signalet så jeg ikke længere har sort skærm eller pixelfejl.

Jeg har derfor flere gange fået oplyst at signalfejlen er udenfor og fik ved sagens start klar besked om at jeg ikke skulle betale, ligesom den telefoniske support jo var usand og derfor ikke levende mig mulighed for at takke nej til teknikerbesøget og finde en løsning selv.  

Men ak, i dag kom regningen 903,50kr. 

Fejlen tog mindre end fem minutter at rette, resten af tiden brugte vi på at drikke kaffe og hyggesnakke om forholdene hos Yousee. Super sød tekniker, men nok den dyreste kop kaffe jeg nogensinde har serveret.

Derudover har vi ikke kunnet bruge det købte produkt i den lange periode, hvor Yousee konstant skiftede forklaring på vores problem:
Først er det boks, så er det kort. Så er det ny boks. Så er det forældede installationer hos Yousee og endelig bliver det så lavet. 

Kan Yousee overhovedet yde support til deres egne produkter? det virker umiddelbart ikke sådan. De er i alle tilfælde ikke til at stole på og service er ikke eksisterende.

UPDATE 29/3
Nu skriver Yousee at de kan se, at vi er blevet misinformeret. Men de fastholder stadig regningen!

Og så endte sagen med at Yousee pga. misinformationen valgte at kreditere regningen. - Super søde supportfolk og teknikere men, jeg håber sandelig ikke vi får brug for dem mere, for det her cirkus har været en grotesk farce.